Brüsszel, 15.03.2005

COM(2005) 96 végleges

2003/0134 COD

A BIZOTTSÁG VÉLEMÉNYE az EK-szerződés 251. cikke (2) bekezdése harmadik albekezdésének c) pontja alapján az Európai Parlament által

„AZ EURÓPAI PARLAMENT ÉS A TANÁCS IRÁNYELVE AZ ÜZLETI VÁLLALKOZÁSOK ÁLTAL A BELSŐ PIACON A FOGYASZTÓKKAL SZEMBEN ALKALMAZOTT TISZTESSÉGTELEN ELJÁRÁSOKRÓL ÉS A 84/450/EGK TANÁCSI IRÁNYELV, A 97/7/EK, 98/27/EK ÉS 2002/65/EK EURÓPAI PARLAMENTI ÉS TANÁCSI IRÁNYELVEK, VALAMINT A 2006/2004/EK EURÓPAI PARLAMENTI ÉS TANÁCSI RENDELET („TISZTESSÉGTELEN KERESKEDELMI GYAKORLATOK IRÁNYELV”) MÓDOSÍTÁSÁRÓL” címen előterjesztett javaslatra vonatkozó tanácsi közös állásponthoz tett módosításokról

A BIZOTTSÁG JAVASLATÁNAK MÓDOSÍTÁSAaz EK-Szerződés 250. cikkének (2) bekezdése alapján

2003/0134 COD

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja alapján az Európai Parlament által

„AZ EURÓPAI PARLAMENT ÉS A TANÁCS IRÁNYELVE az üzleti vállalkozások által a belső piacon a fogyasztókkal szemben alkalmazott tisztességtelen eljárásokról és a 84/450/EGK tanácsi irányelv, a 97/7/EK, 98/27/EK és 2002/65/EK európai parlamenti és tanácsi irányelvek, valamint a 2006/2004/EK európai parlamenti és tanácsi rendelet („tisztességtelen kereskedelmi gyakorlatok irányelv”) módosításáról”

címen előterjesztett javaslatra vonatkozó tanácsi közös állásponthoz tett módosításokról

1. BEVEZETÉS

Az EK-Szerződés 251. cikke (2) bekezdése harmadik albekezdésének c) pontja úgy rendelkezik, hogy a Bizottságnak az Európai Parlament által a második olvasat során javasolt módosításokról véleményt kell kibocsátania. A Bizottság a Parlament által javasolt módosításokra vonatkozó véleményét az alábbiakban ismerteti.

2. Előzmények

A javaslatnak az EP és a Tanács felé történt továbbításának időpontja.(COM(2003) 356 végleges 2003/0134 COD dokumentum): | 2003. június 20. |

A Európai Gazdasági és Szociális Bizottság véleményének időpontja: | 2004. január 29. |

Az Európai Parlament véleményének időpontja, első olvasat: | 2004. április 20.. |

A közös álláspont elfogadásának időpontja Az Európai Parlament véleményének időpontja, második olvasat | 2004. november 15. (minősített többséggel) 2005. február 24. |

3. A JAVASLAT CÉLJA

Ez a javaslat a kiskereskedelmi forgalomban értékesített áruk és annak keretében nyújtott szolgáltatások belső piacának működését gátló, a nemzeti szabályozás szétszabdaltságából és az üzleti vállalkozások azzal kapcsolatos költségeiből és elbizonytalanodásából, valamint a fogyasztók bizalmát aláásó eltérő fogyasztóvédelmi szabványokból származó akadályokat érinti.

Ezt a javaslat az üzleti vállalkozások által a fogyasztókkal szemben alkalmazott, a fogyasztók gazdasági érdekeit sértő tisztességtelen eljárások (nevezetesen a reklám és marketing tevékenységek) szabályozására EU-szerte közösen alkalmazandó keretrendszer létesítésével teszi. Ennek a keretrendszernek a középpontjában a tisztességtelen kereskedelmi eljárások általános tilalma áll, amelynek alapját a tisztességtelen kereskedelmi gyakorlatok meghatározására szolgáló közös kritériumok képezik. A fokozott jogbiztonság biztosítása céljából ez a tisztességtelenség két meghatározó típusának, a félrevezető és az erőszakos gyakorlatnak a további kidolgozásával, valamint az olyan gyakorlatok feketelistájával egészül ki, amelyek minden körülmények között tisztességtelenek és ezért közvetlenül tilalom alá esnek.

4. A Bizottság véleménye az Európai Parlament módosításairól

4.1. A Bizottság által elfogadott módosítások

A Bizottság a Parlament által elfogadott 19 módosítást teljes egészében el tudja fogadni. Ezek az Európai Parlament, a Tanács és a Bizottság közötti kompromisszumos megállapodásnak a második olvasat során elért eredményei. A módosítások összhangban állnak a bizottsági javaslat célkitűzéseivel és fenntartják az érdekeknek a közös álláspontban elért egyensúlyát.

5. Következtetés

Az EK-Szerződés 250. cikkének (2) bekezdése értelmében a Bizottság a fentiekben meghatározottaknak megfelelően módosítja javaslatát.